b"\n_START_ARTICLE_\nPavel Gantar\n_START_SECTION_\n\xc5\xa0tudij in zgodnje delovanje\n_START_PARAGRAPH_\nPo kon\xc4\x8dani osnovni \xc5\xa1oli je leta 1964 pri\xc4\x8del s \xc5\xa1olanjem modelarnega mizarstva na Industrijsko kovinarski \xc5\xa1oli Litostroj. Potem ko je leta 1967 opravil mojstrski izpit, je opravil \xc5\xa1e diferencialne izpite in postal \xc5\xa1tudent sociologije na Visoki \xc5\xa1oli za politi\xc4\x8dne vede v Ljubljani. V \xc4\x8dasu \xc5\xa1tudija je bil \xc4\x8dlan vodstva \xc5\xa0tudentske skupnosti, \xc4\x8dlan Gibanja 13. november in je pisal za Tribuno in Radio \xc5\xa0tudent. Leta 1973 je diplomiral z nalogo Participacija prebivalcev pri regionalnem prostorskem na\xc4\x8drtovanju (COBISS) in se zaposlil na Centru za prou\xc4\x8devanje javnega mnenja in mno\xc5\xbei\xc4\x8dnih komunikacij; \xc4\x8dez dve leti je postal asistent za sociologijo lokalnih skupnosti. Oktobra 1976 je pri\xc4\x8del slu\xc5\xbeiti voja\xc5\xa1ki rok, katerega je kon\xc4\x8dal s \xc4\x8dinom razvodnika; nato pa je januarja 1990 vstopil v ZSMS-Liberalno stranko._NEWLINE_Vrnil se je nazaj na FSPN, pri \xc4\x8demer je postal tudi urednik \xc4\x8casopisa za kritiko znanosti. Leta 1979 je postal asistent \xc5\xa1e za predmet Socialna in politi\xc4\x8dna antropologija, nato pa je postal \xc5\xa1e predavatelj sociologije na Fakulteti za arhitekturo, gradbeni\xc5\xa1tvo in geodezijo. Leta 1983 je kon\xc4\x8dal magisterij z nalogo Sociologija in urbanizem\xc2\xa0: o uporabnosti urbane sociologije v procesu urbanisti\xc4\x8dnega planiranja (COBISS) in nato opravil \xc5\xa1e \xc5\xa1tirimese\xc4\x8dno \xc5\xa1tudijsko izpopolnjevanje na Univerzi v Essexu. Po vrnitvi v Slovenijo pa je bil izvoljen za predsednika aktiva ZK na FSPN. V tem \xc4\x8dasu je tudi \xc4\x8dlan Sociolo\xc5\xa1kega dru\xc5\xa1tva Slovenije, predsednik sveta \xc5\xa0KUC-Foruma, predsednik izvr\xc5\xa1nega sveta \xc5\xa0kuca...; pisal je kolumne za Mladino, nekaj \xc4\x8dlankov/\xc5\xa1tudij o civilni dru\xc5\xbebi, katere propagator je postal, je napisal tudi v soavtorstvu s Toma\xc5\xbeem Mastnakom. Po aretaciji Janeza Jan\xc5\xa1e (tudi komentatorja pri Mladini) je postal \xc4\x8dlan predsedstva Odbora za varstvo \xc4\x8dlovekovih pravic, nato pa \xc5\xa1e \xc4\x8dlan kolegija. Potem ko je \xc4\x8detverica prejela vabila za prestajanje kazni, je izstopil iz ZKS. Sodeloval je pri ustanovitvi Debatnega kluba '89, leta 1990 je doktoriral na Univerzi v Zagrebu z disertacijo Sociolo\xc5\xa1ka kritika teorij planiranja (COBISS) in nato pa je januarja 1990 vstopil v ZSMS-Liberalno stranko."